|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 6. разред ОШ** | | ИЗДАВАЧ: **Дата Статус** |
| НАСТАВНИК**:** | |  |
| ЧАС БРОЈ**: 1** | ОДЕЉЕЊЕ**:** | ДАТУМ**:** |
| Наставна тема: | ОСНОВИ ПРОУЧАВАЊА ПРОШЛОСТИ | |
| Наставна јединица: | УВОД У НАСТАВУ: УОЗНАВАЊЕ УЧЕНИКА СА НАСТАВНИМ ПЛАНОМ ЗА ШЕСТИ РАЗРЕД И УЏБЕНИКОМ. | |
| Тип часа: | утврђивање | |
| Циљ часа: | Упознавање ученика са уџбеником и садржајем плана и програма наставе историје за шести разред основне школе и обнављање кључних знања усвојених у петом разреду | |
| Очекивани исходи: | На крају часа ученици ће бити у стању да:   * уоче који се захтеви очекују од њих у току школске године, * процене своја претходно усвојена знања * објасне и опишу основне појмове и догађаје који су изучавани у петом разреду, а који су прописани наставним планом и програмом | |
| Облик рада: | Фронтални, групни рад | |
| Наставне методе: | Монолошко-дијалошка метода | |
| Наставна средства: | Уџбеник, табла, питања за квиз, рачунар и пројектор, прилог, квиз у форми PowerPoint презентације | |
| Међупредметне компетенције | Компетенција за учење, комуникација сарадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (13 минута):**  Наставник представља план и програм наставе историје за шести разред. Разговара са ученицима о томе шта ће учити, представља им уџбеник и објашњава редослед тема и структуру уџбеника.  **Главни део (30 минута):**  Наставник саопштава ученицима да ће у наставку часа укратко обновити градиво које су усвојили претходне школске године и подсетити се кључних појмова, личности и догађаја који су обележили античко доба. Најављује да ће то учинити путем квиза и подељени на неколико група. Затим наставник дели ученике на групе трудећи се да у свакој групи има ученика и са бољим и са слабијим знањем (Питања у квизу је 30 и свака група треба да добија прилику да одговори на подједнак број питања).  Наставник исписује на табли бројеве од 1 до 30 и објашњава правила квиза.  Групе редом бирају редни број питања на која ће одговарати, наставник прецртава тај број на табли и чита питање под тим редним бројем. Уколико услови дозвољавају квиз се реализује у форми презентације (квиз у форми PowerPoint презентације је приложен уз припреме). Чланови групе имају мало времена да се договоре, а затим капитен тима саопштава одговор. Уколико је одговор тачан група добија један поен, а уколико не знају одговор или дају погрешан, одговара следећа по реду група и тако до краја квиза. Наставник или изабрани ученик бележе поене. На крају квиза наставник сабира бодове и групу која је победила награђује за активност на часу (плусевима, смајлићима и сл.).  **Завршни део (2 минута):**  Наставник ученицима саоштава да ће на идућем часу радити иницијални тест и да је потребно да се код куће подсете прошлогодишњег градива. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |

**ПРИЛОГ**

ПИТАЊА ЗА КВИЗ (са одговорима)

1. Шта проучава историја? (Прошлост људског друштва)
2. Навести врсте историјских извора? (Писани, матерјални и усмени историјски извори)
3. Ко је „отац историје“? (грчки историчар Херодот)
4. На која раздобља делимо прошлост? (На праисторију и историју)
5. Којим догађајем се завршава праисторија и почиње историја? (Открићем писма средином IV миленијума пре н. е.)
6. На које периоде делимо историју? (Делимо на стари век, средњи век, нови век и савремено доба)
7. Како се назива временски период од 100 година? (Век)
8. Како се назива временски период од 1000 година? (Миленијум)
9. Како се зове дуг временски период у којем се године броје од неког важног догађаја? (Ера)
10. Како се зове наука која се бави начинима рачунања времена у рошлости? (Хронологија)
11. Ком веку припада година у којој се одиграо Косовски бој? (XIV веку)
12. На која два периода се дели праисторија? (На камено и метално доба)
13. Која је држава настала у долини Нила? (Египат)
14. Који је најчувенији владар Вавилонског царства? (Хамураби)
15. Коју титулу носе египатски владари? (Титулу фараона)
16. Шта су хијероглифи? (Писмо којим су писали стари Египћани)
17. Ко је био Минотаур? (Чудовиште са телом човека и главом бика)
18. Шта су полиси? (Грчки градови-државе)
19. Шта је герузија? (Веће стараца у Спарти)
20. Какво је било државно уређење Атине? (Демократско)
21. Када се одиграла Маратонске битка? (490. године пре н. е.)
22. У којој бици је спартанску војску предводио краљ Леонида? (У бици у Термопилском кланцу)
23. Ко је однео победу у Пелопонеском рату? (Спарта – Пелопонески савез)
24. Ко је био врховни бог старих Грка? (Зевс, бог муње и громова, отац свих богова)
25. У ком веку влада Александар Македонски? (У IV веку пре н. е.)
26. Када је према легенди основан град Рим? (753. године пре н. е.)
27. Ко предводи картагинску војску у Другом пунском рату? (Ханибал)
28. На која два периода се дели историја римског царства? (На принципат и доминат)
29. Како се звао намесник провинције Јудеје који је наредио да се Исус Христ разапне на крст? (Понтије Пилат)
30. Којим догађајем почиње Велика сеоба народа? (Проласком Хуна кроз „Врата народа“ 375. године)