
|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 7** | ОДЕЉЕЊЕ**:** | ДАТУМ**:** | |
| Наставна тема: | ЕВРОПА И СРЕДОЗЕМЉЕ У РАНОМ СРЕДЊЕМ ВЕКУ | | |
| Наставна јединица: | КАКО ЈЕ ВЕЛИКА СЕОБА НАРОДА ПРОМЕНИЛА СЛИКУ ЕВРОПЕ? | | |
| Тип часа: | Утврђивање | | |
| Циљ часа: | Утврђивање знања о Великој сеоби народа и разумевање узрока, последица и значаја овог историјског процеса. | | |
| Очекивани исходи: | * На крају часа ученици ће бити у стању да: * разумеју узроке и ток Велике сеобе, * наведу племена која су учествовала у Великој сеоби, * разумеју значај и последице Велике сеобе народа, * покажу на карти правце сеоба народа који су учествовали у овом процесу и територије које су населили. | | |
| Облик рада: | Фронтални, индивидуални, групни | | |
| Наставне методе: | Монолошко-дијалошка, рад на тексту | | |
| Наставна средства: | Уџбеник, зидна географска карта Европе, листови са укрштеницом | | |
| Међупредметне компетенције | Компетенција за учење, комуникација, рад са подацима и информацијама, сарадња | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (10 минута):**  Наставник саопштава ученицима да је циљ овог часа да утврде знања о Великој сеоби народа. Дели ученике на мање групе и обавештава их да ће се групе такмичити у решавању укрштенице. Дели групама листове за рад.  Ученици решавају укрштеницу. Групи која прва заврши задатак и открије коначно решење наставник поставља питање ко је најзаслужнији за победу. Ученика којег изаберу награђује петицом, а остали добијају плусеве за активност. Капитен те групе чита редом одговоре, а остали проверавају тачност и допуњују своје укрштенице .  Затим наставник пита ко је био цар Теодосије, и када је поделио Римско царство.  **Главни део (30 минута):**  Наставник фронтално поставља питања ученицима:   1. Када и којим догађајем почиње Велика сеоба народа? 2. На ком се простору налазила Хунска држава? 3. Како се звао вођа Хуна за време чије владавине достижу врхунац моћи?   Тражи да неко од ученика покаже на зидној географској карти Европе Врата народа, правац хунске сеобе и територију на којој је настала њихова држава.  Затим наставник чита одломак из историјског извора о Хунима, из дела Амијана Марцелина *Римска историја*. (Исти одломак наставник штампа – по један примерак за сваку клупу - у прилогу 1)  *„Свирепост и варварство Хуна превазилазе свако варварство и дивљаштво које се може замислити. Они својој новорођеној деци дубоко избраздају образе гвожђем да би ожиљцима уништили длаке браде и зато Хуни до старости имају голу и глатку браду. Њихово здепасто тело, са огромним горњим удовима и несразмерно великом главом, даје им наказан изглед, рекли би двоножне животиње... У храни не знају ни за печење, ни за зачине: корење дивљег биља и месо ма какве животиње, чије череке греју (испод седла), сачињавају њихову храну. Никада се не служе плугом, не станују по кућама ни по колибама. Вечито лутајући по шумама, планинама... Они су од детињства навикнути на ова зла, на хладноћу, глад и жеђ. Њихова стада у том сељењу иду за њима, вукући кола у којима су њихове породице... Питајте те људе откуда долазе, где су рођени, они неће рећи јер не знају. Одело им се састоји од кошуље од ланеног платна и кожуха од дивљих пацова... Они га не скидају док се не распадне. Обућа, скројена без мере и облика, смета им толико да не могу да иду и сасвим су неспособни да се боре као пешаци... Они на коњу проводе живот... ту чак и спавају... У биткама они јуре без реда и плана, на подстрек разних старешина, и устреме се на непријатеља са ужасном виком... Са изванредном вештином они бацају на невероватне даљина стреле са врхом од шиљатих костију... Изблиза се боре мачем и мрежом... Хуни су нестални, неверни... Говоре непознатим језиком. Што се тиче вере, они је немају, или бар не врше никакаве обреде; њихова највећа страст је злато...“*  Кроз разговор наставник и ученици анализирају прочитани текст. Тражи од ученика да прокоментаришу прочитани одломак, подстиче их да опишу свој утисак и образложе своје мишљење.  Наставник поставља питања:   1. Када је пало Западно римско царство? 2. Шта се десило са територијом Западног римског царства после његовог пада? 3. Наброј германска племена која су учествовала у Великој сеоби народа.   Затим тражи да ученици редом показују на зидној карти правце сеоба Острогота, Визигота, Вандала, Франака и Англа и Саса и територије на којима су основали државе.  Даље наставник пита ученике:   1. Какав је био утицај римског наслеђа на Германе? 2. Шта је христијанизација? 3. Како је текла христијанизација Германа? 4. Када и одакле Авари долазе у Европу? 5. Где су формирали свој каганат? 6. Како Авари угрожавају Источно римско царство? 7. Ко је и када уништио њихов каганат? 8. Како је завршена Велика сеоба народа.   Ученици одговарају на питања, једни другима исправљају и допуњују одговоре. Наставник оцењује најактивније ученике.  **Завршни део (5 минута):**  У завршном делу часа наставник тражи од ученика да у свој историјски речник упишу кључне појмове и непознате речи из ове лекције са објашњењима (Велика сеоба народа, Германи, христијанизација, Авари, каганат...)  Задаје им за домаћи задатак да се подсете шта су о хришћанству учили у петом разреду. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |


**ПРИЛОГ 1**



**ПРИЛОГ 2**



1. Биографије светаца
2. Како се зове народ којем припадају Готи, Вандали, Франци, Англи, Нормани...?
3. Како се зову научници који се баве ископавањем и проучавањем материјалних историјских извора?
4. Како се назива друштвено уређење које је обележило средњи век?
5. Историјски спис у којем су збивања описана хронолошким редом?
6. Како се зове доба које је почело открићем америчког континента и трајало до проналаска парне машине?
7. Како се назива процес прихватања хришћанске религије?
8. Цртежи (сличице) којима су украшавани средњовековни рукописи
9. Измишљена прича, друго име за мит

**РЕШЕЊЕ УКРШТЕНИЦЕ**