|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 26** | ОДЕЉЕЊЕ**:** | ДАТУМ**:** | |
| Наставна тема: | ЕВРОПА И СРЕДОЗЕМЉЕ У ПОЗНОМ СРЕДЊЕМ ВЕКУ | | |
| Наставна јединица: | КАКО СУ СЕ РАЗВИЈАЛИ СРЕДЊОВЕКОВНИ ГРАДОВИ? | | |
| Тип часа: | Обрада | | |
| Циљ часа: | Упознавање ученика са развојем градова у позном средњем веку, како су настајали, како су се борили за аутономију, какви су били услови живота у градовима и каква је њихова улога у средњовековној култури. | | |
| Очекивани исходи: | * На крају часа ученици ће бити у стању да:   + објасне како су настали и како су се развијали средњовековни градови,   + опишу изглед средњовековног града,   + објасне како су градови стицали аутономију,   + наброје најзначајније и највеће средњовековне градове,   + разумеју улогу градова у развоју културе. | | |
| Облик рада: | Фронтални, индивидуални | | |
| Наставне методе: | Монолошко-дијалошка, рад на тексту | | |
| Наставна средства: | Уџбеник, табла | | |
| Међупредметне компетенције | Компетенција за учење, комуникација, рад са подацима и информацијама | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (5 минута):**  Наставник саопштава ученицима да данас више од половине становника на Земљи живи у градовима. Међутим, у раном средњем веку највећи број људи живео је на селу. Градова је јако мало. У позном средњем веку број градова и њихов значај расту. Најважније друштвене промене које ће изменити Европу крајем средњег века долазе управо из градова.  Затим наставник истиче да је циљ овог часа да се упознају са настанком, развојем, значајем и условима живота у средњовековним градовима.  **Главни део (35 минута):**  Наставник саопштава ученицима да ће ову лекцију обрадити тако што ће они самостално читати део по део лекције а да ће им наставник потом постављати питања у вези прочитаног текста.  Задаје им да прочитају први одељак лекције *Како је дошло до развоја градова у позном средњем веку?* Када прочитају задати одељак наставник им поставља питања:   1. Када долази до поновног успона градова у Западној Европи? 2. Шта је допринело и убрзало настанак и развој градова почетком позног средњег века? 3. Чиме се баве становници средњовековних градова? 4. Шта су еснафи (цехови)?   Тражи затим од ученика да погледају илустрације на страни 78 уџбеника а потом им поставља питања која се налазе испод илустрација.  Ученици затим самостално читају други одељак лекције *Какави су били услови за живот у средњовековним градовима?* Када заврше са читањем наставник им поставља питања:   1. Опиши изглед средњовековног града. 2. Какви су били хигијенски услови у средњовековним градовима? 3. Шта су подграђа?   Ученици потом читају одељак лекције *Како су се градови борили за аутономију?* Када заврше са читањем овог одељка наставник им поставља следећа питања:   1. Какав је био положај грађанске класе? 2. Шта су комуне? 3. Шта је аутономија? 4. На које начине градови стичу аутономију? 5. Шта је Ханзеатска лига? 6. Који град се налазио на челу ове лиге?   Наставник затим истиче да су кметови оптерећени тешким пословима и обавезама често бежали у градове. У вези са тим настала је изрека „*Градски ваздух чини човека слободним*“. Тражи од ученика да протумаче изреку.  Наставник затим чита историјски извор на страни 80 уџбеника „*Повеља из 1231. године: Грађани немачког града Брауншвајга оснивају цех*“. Када заврши са читањем поставља ученицима питања која се налазе испод овог историјског извора.  Ученици потом самостално читају и последњи одељак ове лекције Улога градова и грађана у средњовековној култури.   1. Како су градови и грађани допринели развоју културе? 2. Зашто градови постају средишта образовања и културе?   **Завршни део (5 минута):**  На крају часа наставник награђује најактивније ученике оценама, плусевима, смајлићима и сл.  За домаћи задатак задаје ученицима да у своје историјске речнике упишу кључне појмове из oве лекције и непознате речи са објашњењима. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |