|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 30** | ОДЕЉЕЊЕ**:** | ДАТУМ**:** | |
| Наставна тема: | ЕВРОПА И СРЕДОЗЕМЉЕ У ПОЗНОМ СРЕДЊЕМ ВЕКУ | | |
| Наставна јединица: | КОЈА СЕ ДОСТИГНУЋА СРЕДЊОВЕКОВНЕ КУЛТУРЕ? | | |
| Тип часа: | Утврђивање | | |
| Циљ часа: | Утврђивање знања о културним достигнућима средњовековног света и трајним тековинама овог периода историје које и данас постоје. | | |
| Очекивани исходи: | * На крају часа ученици ће бити у стању да:   + наведу главне одлике средњовековне уметности и књижевности,   + препознају трагове средњовековне културе код данашњих европских народа | | |
| Облик рада: | Фронтални | | |
| Наставне методе: | Монолошко-дијалошка | | |
| Наставна средства: | Уџбеник, зидна карта Европе | | |
| Међупредметне компетенције | Компетенција за учење, комуникација | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (10 минута):**  На почетку часа наставник проверава да ли су ученици урадили домаћи задатак, да ли у своје историјске речнике уписали кључне појмове и непознате речи са објашњењима из лекције *Која су достигнућа средњовековне културе?* Један ученик чита појмове и објашњења а остали ученици га исправљају и допуњују уколико има потребе.  Затим наставник пита да ли је неко од ученика урадио истраживачки задатак тј. да ли је сазнао нешто више о краљу Артуру и легендама везаним за њега, мачу Екскалибуру, витезовима округлог стола и сл. Ученици који су урадили задатак излажу своја сазнања, размењују мишљења, дискутују... Наставник их подстиче питањима. На крају оцењује ученике који су се истакли у овој активности.  Наставник саопштава да ће у наставку часа утврдити знања о развоју и одликама средњовековне културе.  **Главни део (30 минута):**  Наставник ученицима фронтално поставља питања:   1. Шта је највише утицало и дало најснажнији печат развоју средњовековне културе? 2. Како се Велики раскол одразио на развој и одлике културе? 3. Којој културној области је припадала Србија? 4. Покажи на зидној карти Европе границу између културних области. 5. Шта су најчешћи мотиви на сликама средњовековних сликара? 6. Шта су минијатуре? 7. Која је разлика између скулптуре и рељефа? 8. Које грађевине се најчешће граде током средњег века? 9. Која грађевина је једно од највећих и најзначајнијих средњовековних здања? 10. Наведи одлике романике. 11. Наведи одлике готике? 12. Које су разлике између византијске, романичке и готичке архитектуре? 13. Под чијим утицајем се развијала средњовековна књижевност? 14. Када настаје народна књижевност? 15. Ко су трубадури? 16. Које су одлике витешке књижевности? 17. Шта су путописи? 18. Ко је био Марко Поло? 19. Где се стицало образовање и где су постојале школе у раном средњем веку? 20. Наброј седам слободних вештина које су чиниле основу средњовековног образовања? 21. Наведи неке значајне техничке изуме позног средњег века? 22. Који је једини универзитет који је постојао у Европи у раном средњем веку? 23. Који универзитети настају у западној Европи у позном средњем веку?   **Завршни део (10 минута):**  Наставник похваљује и оцењује најактивније ученике, дискутују о оценама, знању и даје им препоруке за даље напредовање. Наставник тражи и мишљење одељења о датим оценама.  На крају часа наставник подсећа ученике да ће на следећем часу предвиђеном за систематизацију наставне теме „Европа и Средоземље у позном средњем веку“ радити тест знања. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |