
|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 36** | ОДЕЉЕЊЕ**:** | ДАТУМ**:** | |
| Наставна тема: | СРПСКЕ ЗЕМЉЕ У ПОЗНОМ СРЕДЊЕМ ВЕКУ – ДОБА НЕМАЊИЋА | | |
| Наставна јединица: | КАКО ЈЕ ДОШЛО ДО УСПОНА СРЕДЊОВЕКОВНЕ СРБИЈЕ? | | |
| Тип часа: | Обрада | | |
| Циљ часа: | Усвајање знања о успону средњовековне Србије од средине XIII до средине XIV века за време наследника Стефана Првовенчаног | | |
| Очекивани исходи: | * На крају часа ученици ће бити у стању да: * сагледају значај и улогу краљева Стефана Радослава, Стефана Владислава, Стефана Уроша I, Стефана Драгутина, Стефана Уроша II Милутина и Стефана Уроша III Дечанског у датим историјским околностима, * опишу успон средњовековне Србије за време њихове владавине, * покажу на историјској карти правце ширења Србије за време владавине краља Милутина, * опишу значај и последице битке код Велбужда. | | |
| Облик рада: | Фронтални, индивидуални | | |
| Наставне методе: | Монолошко-дијалошка, рад на тексту | | |
| Наставна средства: | Уџбеник, табла, зидна карта | | |
| Међупредметне компетенције | Компетенција за учење, комуникација | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (5 минута):**  Наставник саопштава да је период од средине XIII до средине XIV века био доба успона, јачања и ширења српске средњовековне джаве. Србија најпре доживљава велики привредни напедак а он омогућава друштвену стабилност и војну моћ.  Истиче да је циљ овог часа да сазнају како је дошло до успона средњовековне Србије за време наследника Стефана Првовенчаног и исписује наслов лекције на табли.  **Главни део (35 минута):**  Наставник излаже садржаје лекције. Најпре објашњава како су владали **Стефан Радослав (1228-1234)** и **Стефан Владислав (1234-1243)**, зашто је Србија за време њихове владавине ослабила и зашто их је властела збацила са власти.    Наставник тражи од ученика да прочитају одељак лекције *Историја и ми данас* од називом *Колико се прва позната застава Србије разликовала од данашње*. Пита ученике за време ког владара је направљена прва српска застава, које је боје садржала и у чему је била њена сличност са данашњом заставом Србије.  Затим саопштава да је током владавине њиховог најмлађег брата **Стефана Уроша I (1243-1276)** отпочео привредни упон Србије. Током велике монголске најезде (1236-1242), међу избеглицама које су бежале пред Монголима били су и немачки рудари Саси. Урош им је пружио уточиште а они су у Србији оживели рударску производњу. На самом почетку Урошеве владавине отворен је први рудник Брсково а затим други рудници, кује се сребрни новац, развијају трговина и занатство, јача војске... Урошева супруга Јелена остала је запамћена као једна од најзнаменитијих жена српске историје. За време његове владавине обновљено је Византијско царство. Уроша је са власти збацио његов син, млади краљ Драгутин. Он се тада замонашио, убрзо умро као монах Симон и сахрањен у својој задужбини Сопоћанима.  Наставник затим објашњава зашто се краљ **Стефан Драгутин (1276-1282)** на Дежевском сабору одрекао престола у корист млађег брата Милутина. Драгутин је под својом управом задржао области на северу државе а од свог таста, угарског краља добио на управу Београд, Мачву, Усору и Соли у североисточној Босни.  Ученици затим читају текст на страни 104 уџбеника *„Немањић – кандидат за угарског краља?!“*. Наставник проверава да ли су ученици разумели прочитани текст и пита их који је Немањић 1301. године био кандидат за угарског краља и откуд му то право.  Затим објашњава како је дошло до ширења Србије за време владавине **Стефана Уроша II Милутина (1282-1321)**. Показује на зидној карти у ком правцу је Милутин организовао освајачке походе и које је територије освојио. Тражи од ученика да погледају карту на страни 104 уџбеника „*Србија у време краља Драгутина и Милутина“* и да покажу и разликују Драгутинове и Милутинове области. Затим им поставља питања:   1. Шта је својој територији припојио Драгутин 1292. године? 2. Који је од браће проширио границе Србије према југу? 3. Који су били најзначајнији градови освојени на југу?   Наставник потом објашњава како је дошло до склапања брака између краља Милутина и византијске принцезе Симониде и разлоге сукоба Милутина и његовог сина Стефана који се завршио тако што га је Милутин ослепео и протерао. После Милутинове смрти Стефан је ипак успео да се наметне као краљ **Стефан Урош III Дечански (1321-1331).**  Наставник на крају објашњава како је дошло до битке код Велбужда, како је ова победа учинила Србију најснажнијом силом на Балкану али и зашто је Стефана Дечанског коштала престола.  Тражи од ученика да прочитају историјски извор *„Битка код Велбужда“* на страни 105 уџбеника. Када заврше поставља им питања и проверава да ли су разумели прочитано:   1. Шта је означило почетак битке? 2. Кога писац назива „превисоки краљ“ и „господин краљ“? 3. Како он описује саму битку? 4. Како се звао бугарски цар? 5. Како је он завршио на крају?   Током излагања наставник кључне садржаје бележи на табли а ученици у своје свеске.  **Завршни део (5 минута):**  У завршном делу часа наставник ученицима оставља питања из одељка *Провери своје знање* на страни 106 уџбеника. Ученици одговарају усмено јављајући се дизањем руке.  Наставник ученицима за домаћи задатак задаје да прочитају песму Милана Ракића „*Симонида*“. Мотив песме је оштећена фреска краљице Симониде у манастиру Грачаница. Тражи да поразговарају са наставником српског језика шта је песника мотивисало да песму посвети византијској принцези која се као девојчица удала краља Милутина. Такође заинтересованим ученицима задаје да истраже тужну судбину ове најмлађе српске краљице и сазнају више детаља из њеног живота. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |

**ИЗГЛЕД ТАБЛЕ**

**КАКО ЈЕ ДОШЛО ДО УСПОНА СРЕДЊОВЕКОВНЕ СРБИЈЕ?**



* УРОШ I – ПРИВРЕДНИ УСПОН – РАЗВОЈ РУДАРСТВА – ЈЕЛЕНА АНЖУЈСКА- СОПОЋАНИ
* КРАЉ ДРАГУТИН – САБОР У ДЕЖЕВУ- „СРЕМСКИ КРАЉ“
* КРАЉ МИЛУТИН – ШИРЕЊЕ ДРЖАВЕ ПРЕМА ЈУГУ – ЖЕНИДБА СИМОНИДОМ – ГРАЧАНИЦА
* СТЕФАН ДЕЧАНСКИ – ВИСОКИ ДЕЧАНИ – БИТКА КОД ВЕЛБУЖДА 1330. ГОДИНЕ