|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 54** | ОДЕЉЕЊЕ**:** | ДАТУМ**:** | |
| Наставна тема: | СРБИ НА КРАЈУ СРЕДЊЕГ ВЕКА | | |
| Наставна јединица: | КAКО СУ ТУРЦИ ПОКОРИЛИ БАЛКАНСКЕ ЗЕМЉЕ? | | |
| Тип часа: | утврђивање | | |
| Циљ часа: | * Утврђивање знања о турским освајањима на Балкану тј. о паду Византије, Српске деспотовине, Босне и Зете и о српским сеобама у јужну Угарску | | |
| Очекивани исходи: | * На крају часа ученици ће бити у стању да: * објасне зашто су турска освајања била успешна, * опишу укратко пад Цариграда, Српске деспотовине, Босне и Зете, * опишу најважнији устанак овог периода против Турака, * наведу узроке сеоба Срба, * покажу на карти правце српских сеоба. | | |
| Облик рада: | Фронтални, индивидуални, групни рад | | |
| Наставне методе: | Монолошко – дијалошка, рад на тексту | | |
| Наставна средства: | Уџбеник, табла, папири формата А4 за питања и одговоре | | |
| Међупредметне компетенције | Компетенција за учење, комуникација, сарадња, рад са подацима и информацијама | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (5 минута):**  Наставник проверава да ли су ученици урадили домаћи задатак, да ли су у свој историјски речник записали и објаснили кључне и непознате појмове и речи. Један ученик чита појмове које је записао у свој речник из лекције *Како су Турци покорили балканске земље?*. Остали ученици га исправљају и допуњују.  Наставник саопштава да ће на овом часу утврдити усвојена знања о турским освајањима на Балкану тј. о паду Византије, Српске деспотовине, Босне и Зете и о српским сеобама у јужну Угарску .  Пита ученике зашто су турска освајања на Балкану била успешна тј. тражи да наведу неке околности које су Турцима олакшале походе и освајања балканских земља.  **Главни део (35 минута):**  Наставник дели ученике на четири групе, исте као и на прошлом часу. Свака група добија задатак да састави и запише по шест питања и то:   * прва група из одељка *Пад Цариграда* на страни 144, * друга група из одељка *Пад Српске деспотовине* на страни 145, * трећа група из одељка *Пад Босне* на страни 146 и * четврта група из одељка *Пад Зете* такође на страни 146.   Наставник води рачуна да групе не добију исти одељак као на претходном часу и саопштава да за рад имају 10 минута и да је неопходно да се договоре који ће питања записати. Обилази их и помаже у раду. Контролише да ли су питања прецизно формулисана и даје им идеје уколико не знају шта да запишу.  Нставник дели ученицима папире за питања и одговоре. Након што запишу питања записаће и јасне и прецизне одговоре.  Када заврше са радом предсатвник прве групе поставља питања која су записали осталим групама и контролише тачност њихових одговора. Одговарају редом друга, трећа па четврта група, затим на четврто питање друга група, на пето трећа и на шесто четврта. Затим питања поставља представник друге групе. Одговарају најпре трећа, четврта па прва група и тако редом. Наставник или изабрани ученик, бележи поене на табли, контролише редослед којим групе одговарају и исправност одговора.  Када заврше саопштава која је група била најуспешнија.  Наставник затим поставља питања свим ученицима:   1. Ко је и где подигао највећи устанак против Турака у XV веку? 2. Како се тај устанак завршио? 3. Зашто и када долази до масовних сеоба Срба? 4. Где се и у којим правцима Срби селе? 5. Кога Турци насељавају у опустеле српске земље? 6. Какву су обавезу прихватили Срби који су се преселили у јужну Угарску и шта су заузврат добијали? 7. Ко је уживао највећи углед међу српском властелом у Угарској? 8. На кога прелази деспотска титула након што се угасила династија Бранковића?   **Завршни део (5 минута):**  Наставник оцењује ученике и похваљује најактивније.  На крају подсећа ученике да ће на следећем часу предвиђеном за систематизацију наставне теме *Срби на крају средњег века* радити тест знања. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |