|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 57** | ОДЕЉЕЊЕ**:** | ДАТУМ**:** | |
| Наставна тема: | ЕВРОПА, СВЕТ И СРБИ У РАНОМ НОВОМ ВЕКУ | | |
| Наставна јединица: | КАКО ЈЕ НАСТУПИО НОВИ ВЕК? | | |
| Тип часа: | утврђивање | | |
| Циљ часа: | * Утврђивање знања о основним одликама раног новог века, најважнијим техничким и научним открићима на почетку овог историјског периода, о развоју градова и мануфактурне производње. | | |
| Очекивани исходи: | * На крају часа ученици ће бити у стању да: * наведу историјске прекретнице које су означиле почетак и крај новог века и крај прединдустријског доба, * наброје техничка открића овог периода и сагледају њихов значај, * објасне разлику између геоцентричног и хелиоцентричног модела света, * наброје најзначајније научнике раног новог века, * објасне шта је мануфактура, * наброје највеће и најразвијеније градове овог историјског периода. | | |
| Облик рада: | Фронтални, групни рад | | |
| Наставне методе: | Монолошко – дијалошка | | |
| Наставна средства: | Уџбеник, табла, картице са питањима и одговорима | | |
| Међупредметне компетенције | Компетенција за учење, комуникација, сарадња, рад са подацима и информацијама | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (10 минута):**  Наставник проверава да ли су ученици урадили домаћи задатак, да ли су у свој историјски речник записали и објаснили кључне и непознате појмове и речи. Један ученик чита појмове које је записао у свој речник из лекције *Како је наступио нови век?* . Остали ученици га исправљају и допуњују.  Потом наставник саопштава да ће на овом часу утврдити знања о основним одликама раног новог века, најважнијим техничким и научним открићима на почетку овог историјског периода, о развоју градова и мануфактурне производње.  **Главни део (30 минута):**  Наставник даје сваком ученику да извуче по једну картицу. На половини картица налазе се питања а на половини одговори. Даље тражи да ученици који су извукли картице са питањем формирају једну групу а ученици који су извукли одговоре другу групу. Затим објашњава правила квиза. Најпре ће ученик који је извукао питање под редним бројем 1 да га прочита . Потом ће ученик код ког се налази картица са тачним одговором на постављено питање да га препозна и прочита наглас. Онда чита ученик код кога је картица са питањем под редним бројем два и тако наизменично до тачног одговора на последње питање.  Када заврше наставник им даје да извлаче нове картице водећи рачуна да ученици који су у првом кругу извукли питања сада добију одговоре а ученици код којих су били одговори извуку нова питања. Ученици постављају питања и читају одговарајуће одговоре исто као у првом кругу.  **Завршни део (5 минута):**  Уколико постоје услови наставник пушта преко пројектора видео приче *Како је Никола Коперник променио схватање света?* и *Како је Црква прогањала вештице?* доступне у дигиталном уџбенику.  На крају оцењује ученике и похваљује најактивније. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |

ПРИЛОГ

|  |  |
| --- | --- |
| 1. Како се другачије назива период раног новог века? | Прединдустријско доба |
| 1. Зашто почетак новог века називамо добом прединдустријске револуције? | Због техничких и научних открића |
| 1. Шта је револуција? | Нагла и значајна промена са дугорочним последицама |
| 1. У ком веку почиње рани нови век? | Крајем XV века |
| 1. Којим догађајем почиње нови век? | Колумбовим открићем Америке |
| 1. Којим догађајем се завршава рани нови век? | Проналаском парне машине |
| 1. Када је пронађена парна машина? | 1769. године |
| 1. Где је пронађена штампарска преса? | У Немачкој у граду Мајнцу |
| 1. Ко је изумео штампарску пресу? | Јохан Гутенберг |
| 1. Која су техничка открића била од посебног значаја за морепловце? | Компас, астролаб и нови типови бродова? |
| 1. Чему служи астролаб? | За одређивање географске ширине на основу положаја Сунца и звезда |
| 1. Захваљујући којој справи су откривени организми невидљиви голим оком? | Микроскоп |
| 1. Који је инструмент пронађен почетком XVII века а служи за посматрање небеских тела? | Телескоп |
| 1. Када је откривен микроскоп? | Крајем XVI века |
| 1. Када је откривен телескоп? | Почетком XVII века |
| 1. Која наука се нарочито развија проналаском телескопа? | Астрономија |
| 1. Који проналазак је омогућио откриће ватреног оружја? | Барут |
| 1. Како називамо модел света према ком је Земља у центру свемира? | Геоцентрични |
| 1. Како називамо модел света према ком је Сунце у центру свемира? | Хелиоцентрични |
| 1. Који је научник закључио да се Земља окреће око Сунца? | Никола Коперник |
| 1. Како се назива дело Николе Коперника у коме је изложио своја запажања о свемиру? | О кружењу небеских тела |
| 1. Како се зове италијански астроном и проналазач који је усавршио телескоп? | Галилео Галилеј |
| 1. Који научник се сматра оснивачем модерне физике? | Исак Њутн |
| 1. Како се назива нов начин производње који је обележио почетак новог века? | Мануфактура |
| 1. Шта је основна одлика производње у мануфактурама? | Подела рада |
| 1. Где су се јавиле прве мануфактуре? | У Италији |
| 1. Која је банкарска породица током XV и XVI века била најутицајнија у Немачкој? | Фугер |
| 1. Која је банкарска породица током XV и XVI века била најутицајнија у Италији? | Медичи |
| 1. Који су највећи европски градови у XVI веку? | Париз, Напуљ, Милано, Фиренца, Цариград |
| 1. Коју територију је обухватала историјска покрајина Низоземска? | Данашње државе Холандију, Белгију и Луксембург |