|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 64** | ОДЕЉЕЊЕ**:** | ДАТУМ**:** | |
| Наставна тема: | ЕВРОПА, СВЕТ И СРБИ У РАНОМ НОВОМ ВЕКУ | | |
| Наставна јединица: | ШТА ЈЕ ТО РЕФОРМАЦИЈА А ШТА ПРОТИВРЕФОРМАЦИЈА?  ШТА ЈЕ ТО АПСОЛУТИСТИЧКА МОНАРХИЈА? | | |
| Тип часа: | утврђивање | | |
| Циљ часа: | * Утврђивање знања о појави реформације, њеним узроцима, ширењу и последицама, * утврђивање знања о противреформацији, * утврђивање знања о верским ратовима до којих су довеле ова два покрета, * утврђивање знања о основним одликама апсолутистичке монархије. * утврђивање знања о најзначајнијим државама, апсолутистичким монархијама, Аустрији, Шпанији, Енглеској, Француској и Русији у раном новом веку. | | |
| Очекивани исходи: | * На крају часа ученици ће бити у стању да: * образложе узроке појаве реформације, * објасне почетак и начин ширења овог верског покрета, * уоче разлоге због којих Католичка црква отпочиње своју обнову, * објасне улогу језуита, * опишу верске ратове до којих тада долази у Европи. * уоче разлике између средњовековног и нововековног облика монархија, * објасне одлике апсолутистичке монархије, * опишу настанак и развој овог облика државног уређења, * наброје најзначајније државе, апсолутистичке монархије, династије које су њима владале и најзначајније владаре. | | |
| Облик рада: | Фронтални, индивидуални | | |
| Наставне методе: | Монолошко – дијалошка | | |
| Наставна средства: | Уџбеник, табла, ППТ презентација | | |
| Међупредметне компетенције | Компетенција за учење, комуникација, рад са подацима и информацијама | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (10минута):**  Наставник проверава да ли су ученици урадили домаћи задатак, да ли су у свој историјски речник записали и објаснили кључне и непознате појмове и речи. Један ученик чита појмове које је записао у свој речник из лекције *Како су се развијале апсолутистичке монархије?* . Остали ученици га исправљају и допуњују. Ученици затим редом читају одговоре које су записали на питања из одељка *Провери своје знање*. Наставник контролише тачност одговора и по потреби их исправља и допуњује.  Наставник саопштава ученицима да је циљ овог часа да обнове и утврде знања о реформацији, противреформацији и апсолутистичким монархијама.  **Главни део (30 минута):**  Наставник ученицима поставља следећа питања:   1. Када је дошло до великог раскола хришћанске цркве? 2. Какав је био став хуманиста према католичкој цркви? 3. Шта је индулгенција? 4. Шта је реформација? 5. Ко је отпочео реформацију, устао тадашњег стања у цркви нарочито индулгенција? 6. Када је и како Лутер отпочео реформацију? 7. Када је одржан сабор у Вормсу и која је његова најважнија одлука? 8. Како су названи Лутерови следбеници? 9. Ко је био Жан Калвин и како се називају његови следбеници? 10. Шта називамо противреформацијом? 11. Ко су били језуити, када је основан овај ред и ко му је био на челу? 12. Када је и зашто одржан сабор у Тренту? 13. Када је склопљен мир у Аугзбургу и у чему је његов значај? 14. Када је склопљен Вестфалски мир и у чему је његов значај? 15. Које су најважније последице реформације? 16. Шта су апсолутистичке монархије? 17. Уз чију помоћ су владари планирали да спроведу централизацију државе? 18. Шта су скупштине сталежа (парламенти)? 19. Које државе су биле најзначајније апсолутистичке монархије у Европи? 20. Ко су били Хабзбурзи? 21. Ко је био један од најзначајнијих хабзбуршких владара? 22. Којим државама је владао Карло V? 23. Како је Карло V поделио своје пространо царство? 24. Која је династија владала Енглеском крајем XV и у XVI веку? 25. За време чије владавине је Енглеска нарочито ојачала? 26. Шта је *Непобедива армада*? 27. Која династија влада Француском у раном новом веку и ко је њен најзначајнији представник? 28. Која реченица се приписује Лују XIV која објашњава однос владара и државе? 29. Која династија влада Русијом од почетка XVII века и ко је њен најзначајнији представник? 30. Како се зове град који је подигао Петар Велики и у који је преместио престоницу?   Наставник питања поставља фронтално. Ученици се јављају дизањем руке и одговарају. Наставник контролише тачност одговора, исправља их и допуњује, по потреби даје додатна објашњења или поставља потпитања.  Уколико постоје услови питања могу бити постављана и у форми ППТ презентације. Наставник редом отвара слајдове. Након слајда са питањем сачека да ученици одгворе па тек тада отвора слајд са тачним одговором.  **Завршни део (5 минута):**  На крају часа наставник награђује и похваљује ученике за знање, активност и сарадњу у раду.  Уколико постоје услови наставник пушта неку од видео-прича доступних у електронском уџбенику:   * Шта је списак од 95 теза? * Ко је Игнасио Лојола? * Како је поражена Непобедива армада * Како је изгледао дворац Версај | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |