|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 71** | ОДЕЉЕЊЕ**:** | ДАТУМ**:** | |
| Наставна тема: | ЕВРОПА, СВЕТ И СРБИ У РАНОМ НОВОМ ВЕКУ | | |
| Наставна јединица: | ЕВРОПА, СВЕТ И СРБИ У РАНОМ НОВОМ ВЕКУ | | |
| Тип часа: | систематизација | | |
| Циљ часа: | * Систематизација усвојених знања о хронолошким оквирима и одликама раног новог века, о техничким, научним и географским открићима, хуманизму и ртенесанси, реформацији и противреформацији, апсолутистичким монархијама (Светом римском царству, Шпанији, Француској, Енглеској и Русији), Османском царству и положаји Срба у турском, хабзбуршком царству и млетачкој републици. | | |
| Очекивани исходи: | * На крају часа ученици ће бити у стању да: * наведу најзначајније промене које су означиле крај средњег и почетак новог века, * објасне појам мануфактура и разлику између новог и старог (еснафског) начина производње, * наброје одлике европске културе у раном новом веку, * објасне значење појмова реформација и противреформација и наведу најважније последице ових догађаја, * објасне значење појма апсолутистичке монархије као и разлике међу уређењима средњовековних и нововековних држава, * покажу на карти најзначајније европске државе новог века, * наведу најважније личности из националне и опште историје новог века, * објасне како су збивања у Европи утицала на историју српског народа у раном новом веку. | | |
| Облик рада: | Фронтални, индивидуални | | |
| Наставне методе: | Монолошко - дијалошка | | |
| Наставна средства: | Уџбеник | | |
| Међупредметне компетенције | Компетенција за учење, комуникација | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (5 минута):**  Наставник дели ученицима оцењене тестове. Заједно анализирају резултате, дискутују, процењују шта им је било најтеже а шта најлакше и упоређују оцене које су добили са очекиваним оценама и просечну оцену одељења са просечном очекиваном оценом.  Потом наставник саопштава да ће на овом часу систематизовати и додатно утврдити сва стечена знања о новом веку.  **Главни део (35 минута):**  Наставник ученицима фронтално поставља питања:   1. Која су најзначајнија техничка открића на крају средњег и почетку новог века? 2. Ко је када и где изумео штампарију? 3. Која су најважнија научна открића на почетку новог века? 4. Наброј најзначајније научнике овог периода? 5. Шта је то „мануфактура“? 6. Наброј најважније и најразвијеније градове у раном новом веку? 7. Шта су то велика географска открића? 8. Шта је подстакло велика географска открића? 9. Шта је открио Бартоломео Дијаз? 10. Када је Колумбо открио Америку и да ли је знао да је открио нови континент? 11. По ком морепловцу је Америка добила име? 12. Ко је и када открио поморски пут за Индију? 13. Опиши Магеланов пут око света? 14. Ко су били конкистадори? 15. Које су најзначајније последице великих географских открића? 16. Када су настали хуманизам и ренесанс и које су најважније одлике ова два културна правца? 17. Који су најзначајнији представници хуманизма и ренесансе? 18. Шта је реформација? 19. Који су узроци појеве реформације? 20. Ко је, када и како покренуо реформацију? 21. Како се реформација ширила? 22. Шта је противреформација? 23. Шта су то апсолутистичке монархије и како су биле устројена? 24. Којом државом владају Хабзбурзи? 25. Која династија влада Енглеском? 26. Која династија влада Француском и ко је најзачајнији владар овог периода? 27. Која династија влада Русијом и ко је један од њених најзачајнијих владара? 28. Како се Османско царство проширило на три континента? 29. Како је била уређена османска држава? 30. Ко су спахије а ко јаничари? 31. Шта је то исламизација? 32. Које су биле обавеза раје? 33. Ко су били хајдуци? 34. Који Срби су имали повлашћен положај у Турском царству? 35. Када и како је обновљена Пећка патријаршија? 36. У чему је био значај обновљене Пећке патријаршије? 37. Шта је то Војна крајина? 38. Наброј ратове које су водиле Аустрија и Венеција против Турака у којима су учествовали Срби? 39. Када се одиграла Велика сеоба Срба и ко ју је предводио? 40. Шта је унијаћење а шта покатоличење?   **Завршни део (5 минута):**  Уколко услови дозвољавају наставник пушта ученицима видео приче доступне у дигиталом уџбеику*: Ко су били најбољи војници Османског царства?* и /или *Који је најпознатији велики везир Османског царства?*  На крају часа наставник похваљује и оцењује најактивније ученике. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |